Дејвид Арора

**Дејвид Арора** (роден на 23 октомври 1952 година) — американски миколог, натуралист и писател. Тој е автор на две популарни книги за идентификација на печурки, „*Печурки демистифицирани“* и *„Сè што ветува дождот и друго...“*.

Арора првпат развил интерес за печурки додека растел во Пасадена, Калифорнија, а својата прва група за собирање печурки ја организирал додека бил во средно училиште. Подоцна, се родила идеја да се основа клуб за печурки, а во 1984 година ја основал Федерацијата за габи во Санта Круз. Тој почнал да предава за диви печурки во раните 1970-ти, додека живеел во Санта Круз, Калифорнија. Арора патувал многу низ Северна Америка и светот, фотографирајќи и ловејќи печурки и учејќи за традициите за собирање печурки и економиите на различни култури.

*„Печурките демистифицирани“* првпат била објавена во 1979 година а повторно објавена во ревидирано и значително проширено издание во 1986 година. Иако *„Печурките демистифицирани“* наишле на извесно почетно негодување и негативни критики кај академските миколози кога за прв пат се појавила, клучот за печурките и описите во ова дело се високо ценети и книгата е препорачана од голем број миколошки автори. Помалата книга *„Сè што ветува дождот и повеќе...“* следела во 1991 година.

Покрај неговите теренски водичи, тој има напишано неколку статии за аматерското и комерцијално собирање на печурки, неговата улога во економскиот развој на руралните заедници и за конфликти поврзани со прашања за зачувување поврзани со собирање на печурки.

Арора е исто така автор или придонел за неколку трудови за таксономијата на габите. Во 1982 година, бил коавтор на опширен опис на видот смрдлив рог *[[Clathrus archeri]]*, документирајќи го неговото прво познато појавување во Северна Америка, обемно плодоносно родување на овој вид во неговиот роден град Санта Круз. Во 2008 година, бил главен автор на два труда што обезбедиле таксономска ревизија на калифорниската златна лисичарка и на неколку видови во комплексот *[[Летен вргањ]]* пронајден во Калифорнија. Калифорниската златна лисичарка била опишана како посебен вид, *Cantharellus californicus*, додека неколку видови калифорниски вргањ биле опишани како посебни видови или подвидови, *Boletus edulis* var.*grandedulis*, *Boletus regineus* (порано опишан како *[[Црн вргањ|Boletus aereus]])* и *Boletus rex-veris* (порано опишан како *Boletus pinophilus*).

Печурката *Agaricus arorae* е именувана по Дејвид Арора. Во својата книга *„Сè што ветува дождот и повеќе...“*, Арора забележува дека „лесно крвари“ како и нејзиниот истоименик кога е исечена“, што се однесува на тенденцијата на некои видови *Agaricus* (вклучувајќи го и *A. arorae*) да „крварат“ или да се обојат црвено кога се исечени или чукнати. Во 2004 година, Арора го напуштил својот долгогодишен дом Санта Круз и се преселил на север во округот Мендосино, населувајќи се во близина на крајбрежниот град Гвалала, Калифорнија.

## Наводи

## Надворешни врски

* DavidArora.com  Archived  
* „Ловци на печурки“ од Леони Шерман, *Сан Франциско Кроникл*, 30 април 2006 година.
* „Таксономски корекции и проблеми во Арора, Д. 1986. Демистифицирани печурки, 2-ро издание.“ од Натан Вилсон, Елс Ц. Велинга и други, *Collective Source* (веб-страница), 2 септември 2007 година.

Категорија:Американски природонаучници
Категорија:Американски миколози
Категорија:Родени во 1953 година
Категорија:Ботаничари со авторски кратенки
Категорија:Американски писатели
Категорија:Американски ботаничари